PRÍLOHA

**UKAZOVATELE PRE HODNOTENIE PROGRAMU**

Program sa bude dôkladne monitorovať na základe súboru ukazovateľov, ktorých cieľom je zistiť rozsah, v akom sa dosiahli špecifické ciele programu, a s cieľom minimalizovať administratívne zaťaženie a náklady. Na tento účel sa zhromažďujú údaje v súvislosti s nasledujúcim súborom hlavných ukazovateľov:

Ukazovatele by mali byť prepojené so špecifickými cieľmi, ale bez ich opakovania, aby sa zabránilo nesúladu.

Špecifický cieľ č. 1: poskytovať najmodernejšie a v prípade potreby zabezpečené služby určovania polohy, navigácie a určovania času.

Ukazovateľ č. 1: presnosť signálu (GNSS)

Špecifický cieľ č. 2: poskytovať presné a spoľahlivé údaje a informácie získané pozorovaním Zeme na podporu vykonávania a monitorovania politík Únie a jej členských štátov v oblastiach životného prostredia, zmeny klímy, poľnohospodárstva a rozvoja vidieka, civilnej ochrany, ochrany a bezpečnosti, ako aj digitálnej ekonomiky.

Ukazovateľ č. 1: počet používateľov systému Copernicus

Ukazovateľ č. 2: pridávanie nových služieb systému Copernicus

Špecifický cieľ č. 3: zlepšiť spôsobilosti SST v oblasti monitorovania, sledovania a identifikácie kozmických objektov, monitorovania vesmírneho počasia a mapovania a prepojenia kapacity Únie, pokiaľ ide o objekty v blízkosti Zeme (NEO).

Ukazovateľ č. 1: počet používateľov zložiek SSA

Ukazovateľ č. 2: dostupnosť služieb

Špecifický cieľ č. 4: zabezpečiť dlhodobú dostupnosť spoľahlivých, bezpečných a nákladovo efektívnych satelitných komunikačných služieb s primeranou zárukou prístupu a odolnosti, aby odolali nekalým úmyslom.

Ukazovateľ č. 1: počet používateľov GOVSATCOM

Ukazovateľ č. 2: dostupnosť služieb

Špecifický cieľ č. 5: prispieť k autonómnej, bezpečnej a nákladovo efektívnej spôsobilosti na prístup do vesmíru.

Ukazovateľ č. 1: počet štartov v rámci akcií EÚ v oblasti kozmického priestoru

Špecifický cieľ č. 6: v prípade akcií na podporu vesmírneho sektora: podporovať a posilňovať konkurencieschopnosť právnických a fyzických osôb z Únie, ktoré pôsobia alebo chcú začať pôsobiť v tomto sektore, ako aj ich podnikavosť, zručnosti a schopnosť inovovať, s osobitným zreteľom na postavenie a potreby malých a stredných podnikov a začínajúcich podnikov.

Ukazovateľ č. 1: rast v nadväzujúcom odvetví v súvislosti s akciami v oblasti kozmického priestoru